അരുണ്ടിനെല്ല പ്രദീപിയാന

പശ്ചിമഘട്ട മലനിരകളിൽ നിന്നും കണ്ടെത്തിയ അരുണ്ടിനെല്ല ജനുസിലെ ഒരു പുതിയ ഇനം സസ്യമാണ് അരുണ്ടിനെല്ല പ്രദീപിയാന. പുൽവർഗത്തിൽ ഉൾപ്പെടുന്ന സസ്യമാണിത്. 30 മുതൽ 150 സെന്റിമീറ്റർ വരെ ഉയരത്തിൽ വളരുന്ന ഇവ പാറകളിൽ വളരുന്നു. പൂയംകുട്ടി - ഇടമലയാർ വനമേഖലകളിൽ നിന്നാണ് മാല്യങ്കര എസ്.എൻ.എം. കോളേജ് ബോട്ടണി വിഭാഗം അസോസിയേറ്റ് പ്രൊഫസർ ഡോ. സി.എൻ. സുനിലിന്റെ നേതൃത്വത്തിലുള്ള സംഘം ഈ സസ്യത്തെ കണ്ടെത്തിയത്. ലണ്ടനിൽ നിന്ന് പ്രസിദ്ധീകരിക്കുന്ന വെബിയ: പ്ലാന്റ് ടാക്‌സോണമി ആൻഡ് ഫൈറ്റോജിയോഗ്രാഫി, അമേരിക്കയിലെ ടെക്‌സാസിൽ നിന്ന് പ്രസിദ്ധീകരിക്കുന്ന ജേണൽ ഓഫ് ദി ബൊട്ടാണിക്കൽ റിസർച്ച് ഇൻസ്റ്റിറ്റിയൂട്ട് ഓഫ് ടെക്‌സാസ് എന്നിവയുടെ 2014 ഡിസംബർ മാസത്തിലെ ജേണലുകളിൽ ഇതിന്റെ കൂടുതൽ വിവരങ്ങൾ പ്രസിദ്ധീകരിച്ചു. സസ്യം വളരെ കുറച്ച് മാത്രമേ പൂയംകുട്ടി ഇടമലയാർ വനമേഖലയിൽ നിലവിലുള്ളൂ. കാലിക്കട്ട് സർവകലാശാല ബോട്ടണി വിഭാഗം പ്രൊഫസറും സസ്യശാസ്ത്രജ്ഞനുമായ എ.കെ. പ്രദീപിനോടുള്ള ആദരസൂചകമായാണ് സസ്യത്തിനു ഈ പേരു നൽകിയത്.   http://www.thehindu.com/news/cities/Thiruvananthapuram/3-new-plant-species-found-in-the-ghats/article6779599.ece

അവലംബം

വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിൽ നിന്നും കണ്ടെത്തിയ സസ്യങ്ങൾ
വർഗ്ഗം:പുല്ലുകൾ